
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 13.03.2012                                                                                                                                                                                                                                  PL-x 785/2011


     R A P O R T  
asupra
     proiectului de Lege pentru modificarea şi completarea Codului penal şi a

 Legii nr.286/2009 privind Codul penal

        

 În temeiul dispoziţiilor art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege pentru modificarea şi completarea Codului penal şi a Legii nr.286/2009 privind Codul penal , trimis cu adresa nr. PL-x 785 din 22 decembrie 2011, înregistrată sub nr.31/1289 din 28 decembrie 2011.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

     Senatul, în calitate de primă Cameră sesizată, a adoptat iniţiativa legislativă în şedinţa din 19 decembrie 2011.

Consiliul Legislativ a avizat favorabil proiectul de lege, conform avizului nr. 765 din 6 iulie 2011.
Comisia pentru drepturile omului, culte şi problemele minorităţilor naţionale a avizat favorabil iniţiativa legislativă, conform avizului nr. 25/02 din 22 februarie 2012.

     Proiectul de lege are ca obiect de reglementare modificarea şi completarea Codului penal şi a Legii nr.286/2009 privind Codul penal, în sensul instituirii instituţiei confiscării extinse, în scopul transpunerii dispoziţiilor Deciziei-cadru 2005/212/JAI a Consiliului privind confiscarea produselor, a instrumentelor şi a bunurilor având legătură cu infracţiunea, publicată în Jurnalul Oficial al Uniunii Europene L68 din 15 martie 2005.

Potrivit Notei de fundamentare, la întocmirea proiectului de lege s-au avut în vedere cele reţinute de Curtea Constituţională în Decizia nr.799/2011 asupra proiectului de lege privind revizuirea Constituţiei, referitor la propunerea de modificare a art.44 alin.(8) din Constituţie. Astfel, Curtea a subliniat faptă că reglementarea prezumţiei caracterului licit al dobândirii averii „nu împiedică legiuitorul primar sau delegat ca, în aplicarea dispoziţiilor art.148 din Constituţie - Integrarea in Uniunea Europeană — să adopte reglementari care să permită deplina respectare  a  legislaţiei   Uniunii  în  domeniul luptei  împotriva criminalităţii. De altfel, acest obiectiv a fost avut în vedere şi de iniţiatorul propunerii de revizuire, în mod special cu referire la Decizia-cadru 2005/212/JAI a Consiliului din 24 februarie 2005 privind confiscarea produselor, a instrumentelor şi a bunurilor având legătură cu infracţiunea, publicată în Jurnalul Oficial al Uniunii Europene nr. L 68 din 15 martie 2005".

 Preluarea în dreptul intern a confiscării extinse presupune reglementarea acelor cazuri expres şi limitativ prevăzute, în care desfăşurarea de către o persoană în mod constant pe o anumită perioadă de timp de activităţi cu caracter infracţional de o gravitate sporită, cumulată cu lipsa altor venituri licite, este considerată ca fiind un probatoriu suficient pentru a permite instanţei să constate caracterul ilicit al veniturilor obţinute pe perioada derulării activităţilor cu caracter infracţional instituind astfel o nouă viziune asupra sarcinii probei în materia dobândirii în mod licit a averii.
    În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat iniţiativa legislativă susmenţionată pe parcursul mai multor şedinţe, dezbaterile finalizându-se în şedinţa din 13 martie 2012. 
La dezbaterea proiectului de lege au participat, în calitate de invitaţi, din partea Ministerului Justiţiei, doamna Alina Bica - secretar de stat şi doamna Alina Barbu – şef serviciu.  
În urma examinării iniţiativei legislative şi a opiniilor exprimate de către membrii Comisiei şi de către invitaţi, s-a hotărât, cu majoritate de voturi (2 abţineri), să se supună plenului Camerei Deputaţilor, spre dezbatere şi adoptare, proiectul de Lege pentru modificarea şi completarea Codului penal şi a Legii nr.286/2009 privind Codul penal, cu amendamentele admise, care sunt redate în Anexa la prezentul raport.
Din numărul total de 23 membri ai Comisiei juridice, de disciplină şi imunităţi au participat la dezbateri   14 deputaţi.

În raport cu obiectul şi conţinutul său, proiectul de lege face parte din categoria legilor organice. 
                                           PREŞEDINTE,                                             SECRETAR,                                                                 

                                            Daniel BUDA                                       Gabriel ANDRONACHE

              Şef serviciu,

          Nicoleta Grecu
Anexă
AMENDAMENTE ADMISE:
	Nr.

crt.
	Text lege 

supusă modificării
	Text adoptat de Senat 
	Amendamente aprobate de Comisie

(autorul amendamentului)


	Motivare

	1. 
	
	Lege

pentru modificarea şi completarea Codului penal şi a Legii nr.286/2009 privind Codul penal


	Nemodificat.
	

	2. 
	
	Art. I.- Codul penal, republicat în Monitorul Oficial al României, Partea I, nr.65 din 16 aprilie 1997, cu modificările şi completările ulterioare, se modifică şi se completează după cum urmează:


	Nemodificat.
	

	3. 
	
	1. La articolul 112, după litera g) se introduce o nouă literă, lit. h), cu următorul cuprins:

,,h)  confiscarea extinsă"


	Nemodificat.
	

	4. 
	
	2. După articolul 1181 se introduce un nou articol, art.1182, cu următorul cuprins:


	2. După art. 1181, se introduce un nou articol, art. 1182, cu următorul cuprins:


	

	
	
	Confiscarea extinsă
	„Art.1182.- (1) Sunt supuse confiscării şi alte bunuri decât cele menţionate la art.118, în cazul în care persoana este condamnată pentru comiterea uneia dintre următoarele infracţiuni, dacă fapta este susceptibilă să îi procure un folos material şi pedeapsa prevăzută de lege este închisoarea de 5 ani sau mai mare:


	Confiscarea extinsă
	„Art. 1182 .- (1) În cazul în care persoana este condamnată pentru comiterea unei infracţiuni pentru care legea prevede o pedeapsă cu închisoarea de 5 ani sau mai mare şi care este susceptibilă să îi procure un folos material, instanţa poate dispune şi confiscarea altor bunuri decât cele menţionate la art. 118 dacă sunt îndeplinite următoarele condiţii:

Autor: Comisia juridică.

	

	
	
	a) proxenetism;

	a) valoarea bunurilor dobândite de persoana condamnată, într-o perioadă de cinci ani înainte şi, dacă este cazul, după momentul săvârşirii infracţiunii până la data emiterii actului de sesizare a instanţei, depăşeşte în mod vădit veniturile obţinute de aceasta în mod licit;

Autor: Comisia juridică.

	

	
	
	b) infracţiuni privind traficul de droguri şi de precursori;


	b) instanţa are convingerea că bunurile respective provin din activităţi de natura celor care au atras condamnarea.

Autor: Comisia juridică.

	

	
	
	c) infracţiuni privind traficul de persoane;


	Se elimină.
Autor: Comisia juridică.

	

	
	
	d) infracţiuni la regimul frontierei de stat a României;
	Se elimină

Autor: Comisia juridică.

	

	
	
	e)
infracţiunea de spălare a banilor;
	
	

	
	
	f) infracţiuni din legislaţia privind prevenirea şi combaterea pornografiei;


	Se elimină

Autor: Comisia juridică.
	

	
	
	g) infracţiuni din legislaţia privind prevenirea şi combaterea terorismului;
	Se elimină

Autor: Comisia juridică.
	

	
	
	h) asocierea pentru săvârşirea de infracţiuni;


	Se elimină

Autor: Comisia juridică.
	

	
	
	i)infracţiunea de  iniţiere sau constituire a unui  grup infracţional organizat ori aderare sau sprijinire sub orice formă a unui astfel de grup;


	Se elimină

Autor: Comisia juridică.
	

	
	
	j) infracţiuni contra patrimoniului;


	Se elimină

Autor: Comisia juridică.

	

	
	
	k) infracţiuni privitoare Ia nerespectarea regimului armelor şi muniţiilor, materialelor nucleare sau al altor materii radioactive şi materiilor explozive;


	Se elimină

Autor: Comisia juridică.
	

	
	
	l) falsificarea de monedă sau alte valori; 
m) divulgarea  secretului  economic,   concurenţa  neloială, nerespectarea dispoziţiilor privind operaţiile de import sau export, deturnarea de fonduri, nerespectarea dispoziţiilor privind importul de deşeuri şi reziduuri;


	Se elimină

Autor: Comisia juridică.
	

	
	
	n) infracţiuni privind organizarea şi exploatarea jocurilor de noroc;


	Se elimină

Autor: Comisia juridică.
	

	
	
	o) trafic de migranţi;


	Se elimină

Autor: Comisia juridică.

	

	
	
	p) infracţiuni de corupţie, infracţiuni asimilate infracţiunilor de corupţie, infracţiuni în legătură cu infracţiunile de corupţie, infracţiuni împotriva intereselor financiare ale Uniunii Europene;


	Se elimină

Autor: Comisia juridică.
	

	
	
	r)   infracţiuni de evaziune fiscală;


	Se elimină

Autor: Comisia juridică.
	

	
	
	s)  infracţiuni privind regimul vamal;
	Se elimină

Autor: Comisia juridică.
	

	
	
	ş)  infracţiunea de bancrută frauduloasă;


	Se elimină

Autor: Comisia juridică.
	

	
	
	t) infracţiuni săvârşite prin intermediul sistemelor informatice şi mijloacelor de plată electronice;


	Se elimină

Autor: Comisia juridică.
	

	
	
	ţ)   traficul de organe, ţesuturi sau celule de origine umană.


	Se elimină

Autor: Comisia juridică.
	

	
	
	(2)
Confiscarea extinsă se dispune dacă sunt îndeplinite cumulativ următoarele condiţii:

	Se elimină

Autor: Comisia juridică.
	

	
	
	a) valoarea bunurilor dobândite de persoana condamnată într-o perioadă de cinci ani înainte şi, dacă este cazul, după momentul săvârşirii infracţiunii, până la data emiterii actului de sesizare a instanţei, depăşeşte în mod vădit veniturile obţinute de aceasta în mod licit;


	Se elimină

Autor: Comisia juridică.
	

	
	
	b) instanţa are convingerea că bunurile respective provin din activităţi infracţionale de natura celor prevăzute la alin.(l).


	Se elimină

Autor: Comisia juridică.
	

	
	
	(3) Pentru aplicarea dispoziţiilor alin.(2) se ţine seama şi de valoarea bunurilor transferate de către persoana condamnată sau de un terţ unui membru de familie, persoanelor cu care persoana condamnată a stabilit relaţii asemănătoare acelora dintre soţi sau dintre părinţi şi copii, în cazul în care convieţuiesc cu acesta, persoanelor juridice asupra cărora persoana condamnată deţine controlul.


	(2) Pentru aplicarea dispoziţiilor alin.(1) se ţine seama şi de valoarea bunurilor transferate de către persoana condamnată sau de către un terţ unui membru de familie, persoanelor cu care persoana condamnată a stabilit relaţii asemănătoare acelora dintre soţi sau dintre părinţi şi copii, în cazul în care convieţuiesc cu aceasta, ori persoanelor juridice asupra cărora persoana condamnată deţine controlul.
Autor: Comisia juridică.

	

	
	
	(4) Prin bunuri, conform prezentului articol, se înţeleg şi sumele de bani.

	(3) Nemodificat.

Autor: Comisia juridică.

	

	
	
	(5) La stabilirea diferenţei dintre veniturile licite şi valoarea bunurilor dobândite se vor avea în vedere valoarea bunurilor la data dobândirii lor şi cheltuielile făcute de persoana condamnată, membrii familiei acestuia.


	(4) La stabilirea diferenţei dintre veniturile licite şi valoarea bunurilor dobândite se vor avea în vedere valoarea bunurilor la data dobândirii lor şi cheltuielile făcute de persoana condamnată, ori de către persoanele prevăzute în alin.(2).

Autor: Comisia juridică.

	

	
	
	(6) Dacă bunurile supuse confiscării nu se găsesc, în locul lor se confiscă bani şi bunuri până la concurenţa valorii acestora.

	(5) Nemodificat.
Autor: Comisia juridică.

	

	
	
	(7) Se confiscă, de asemenea, bunurile şi banii obţinuţi din exploatarea sau folosirea bunurilor supuse confiscării.

	(6) Nemodificat.

Autor: Comisia juridică.
	

	
	
	(8) Confiscarea nu poate depăşi valoarea bunurilor dobândite în perioada prevăzută la alin.(2), care excedează nivelului veniturilor licite ale persoanei condamnate."


	 (7) Confiscarea se aplică asupra bunurilor dobândite în perioada arătată la alin.(1) care depăşesc valoarea veniturilor licite ale persoanei condamnate.”

Autori: deputaţii Daniel Buda şi Gheorghe Gabor.

	

	5. 
	
	3. Articolul 124 va avea următorul cuprins:

„Art.124.- Prescripţia înlătură răspunderea penală oricâte întreruperi ar interveni, dacă termenul de prescripţie prevăzut la art.122 este depăşit cu încă o dată."


	Nemodificat.
	

	6. 
	
	Art. II.-  Legea nr.286/2009 privind Codul penal, publicată în Monitorul Oficial al României, Partea I, nr.510 din 24 iulie 2009, se modifică şi se completează după cum urmează:
	Nemodificat.
	

	7. 
	
	1. La articolul 108, după litera d) se introduce o nouă literă, lit. e), cu următorul cuprins:

,,e) confiscarea extinsă."


	Nemodificat.

	

	8. 
	
	2. După articolul 112 se introduce un nou articol, art.1121, cu următorul cuprins:
	2. După art.112, se introduce un nou articol, art.1121, cu următorul cuprins:


	

	
	
	Confiscarea extinsă
	„Art.1121.-     (1) Sunt supuse confiscării şi alte bunuri decât cele menţionate la art.112, în cazul în care persoana este condamnată pentru comiterea uneia dintre următoarele infracţiuni, dacă fapta este susceptibilă să îi procure un folos material şi pedeapsa prevăzută de lege este închisoarea de 4 ani sau mai mare:


	Confiscarea extinsă
	„Art. 1121 (1) În cazul în care persoana este condamnată pentru comiterea unei infracţiuni pentru care legea prevede o pedeapsă cu închisoarea de 4 ani sau mai mare şi care este susceptibilă să îi procure un folos material, instanţa poate dispune şi confiscarea altor bunuri decât cele menţionate la art. 112 dacă sunt îndeplinite următoarele condiţii:

Autor: Comisia juridică.
	

	
	
	a) infracţiuni privind traficul de droguri şi de precursori;


	a) valoarea bunurilor dobândite de persoana condamnată, într-o perioadă de cinci ani înainte şi, dacă este cazul, după momentul săvârşirii infracţiunii până la data emiterii actului de sesizare a instanţei, depăşeşte în mod vădit veniturile obţinute de aceasta în mod licit;
Autor: Comisia juridică.

	

	
	
	b) infracţiuni privind traficul şi exploatarea persoanelor vulnerabile;


	b) instanţa are convingerea că bunurile respective provin din activităţi de natura celor care au atras condamnarea.

Autor: Comisia juridică.

	

	
	
	c) infracţiuni privind frontiera de stat a României;


	Se elimină

Autor: Comisia juridică.
	

	
	
	d) infracţiunea de spălare a banilor;


	Se elimină

Autor: Comisia juridică.
	

	
	
	e) infracţiuni din legislaţia privind prevenirea şi combaterea pornografiei;

	Se elimină

Autor: Comisia juridică.
	

	
	
	  f) infracţiuni din legislaţia privind combaterea terorismului;


	Se elimină

Autor: Comisia juridică.
	

	
	
	g) constituirea unui grup infracţional organizat;


	Se elimină

Autor: Comisia juridică.
	

	
	
	h)
infracţiuni contra patrimoniului;


	Se elimină
Autor: Comisia juridică.

	

	
	
	i) nerespectarea regimului armelor, muniţiilor, materialelor nucleare şi al materiilor explozive;


	Se elimină
Autor: Comisia juridică.
	

	
	
	j) falsificarea de monede, timbre sau de alte valori; 


	Se elimină
Autor: Comisia juridică.

	

	
	
	k) divulgarea   secretului   economic,   concurenţa  neloială, nerespectarea dispoziţiilor privind operaţii de import sau export, deturnarea de fonduri, infracţiuni privind regimul importului şi al exportului, precum şi al introducerii şi scoaterii din ţară de deşeuri şi reziduuri;


	Se elimină
Autor: Comisia juridică.
	

	
	
	1) infracţiuni privind jocurile de noroc; 


	Se elimină

Autor: Comisia juridică.

	

	
	
	m) infracţiuni de corupţie, infracţiunile asimilate acestora, precum şi infracţiunile împotriva intereselor financiare ale Uniunii Europene;


	Se elimină

Autor: Comisia juridică.
	

	
	
	n) infracţiuni de evaziune fiscală; 


	Se elimină

Autor: Comisia juridică.
	

	
	
	o) infracţiuni privind regimul vamal;


	Se elimină

Autor: Comisia juridică.
	

	
	
	p) infracţiuni de fraudă comise prin sisteme informatice şi mijloace de plată electronice;


	Se elimină

Autor: Comisia juridică.
	

	
	
	r)   traficul de organe, ţesuturi sau celule de origine umană.


	Se elimină

Autor: Comisia juridică.
	

	
	
	(2)
Confiscarea extinsă se dispune dacă sunt îndeplinite cumulativ următoarele condiţii:


	Se elimină

Autor: Comisia juridică.
	

	
	
	a) valoarea bunurilor dobândite de persoana condamnată, într-o perioadă de cinci ani înainte şi, dacă este cazul, după momentul săvârşirii infracţiunii, până la data emiterii actului de sesizare a instanţei, depăşeşte în mod vădit veniturile obţinute de aceasta în mod licit;


	Se elimină

Autor: Comisia juridică.
	

	
	
	b) instanţa are convingerea că bunurile respective provin din activităţi infracţionale de natura celor prevăzute la alin.(l).


	Se elimină

Autor: Comisia juridică.
	

	
	
	(3) Pentru aplicarea dispoziţiilor alin.(2) se va ţine seama şi de
valoarea bunurilor transferate de către persoana condamnată ori de un terţ unui membru al familiei sau unei persoane juridice asupra căreia persoana condamnată deţine controlul.


	(2) Pentru aplicarea dispoziţiilor alin.(1) se va ţine seama şi de valoarea bunurilor transferate de către persoana condamnată sau de către un terţ unui membru de familie ori unei persoane juridice asupra căreia persoana condamnată deţine controlul.

Autor: Comisia juridică.

	

	
	
	(4) Prin bunuri, conform prezentului articol, se înţeleg şi sumele de bani.


	(3) Prin bunuri, conform prezentului articol se înţeleg şi sumele de bani.

Autor: Comisia juridică.

	

	
	
	(5) La stabilirea diferenţei dintre veniturile licite şi valoarea bunurilor dobândite se vor avea în vedere valoarea bunurilor la data dobândirii lor şi cheltuielile făcute de persoana condamnată, membrii familiei acesteia.


	(4) La stabilirea diferenţei dintre veniturile licite şi valoarea bunurilor dobândite se vor avea în vedere valoarea bunurilor la data dobândirii lor şi cheltuielile făcute de persoana condamnată, ori de către persoanele prevăzute la alin. (2).
Autor: Comisia juridică.

	

	
	
	(6) Dacă bunurile supuse confiscării nu se găsesc, în locul lor se confiscă bani şi bunuri până la concurenţa valorii acestora.


	(5) Dacă bunurile supuse confiscării nu se găsesc, în locul lor se confiscă bani şi bunuri până la concurenţa valorii acestora.
Autor: Comisia juridică.

	

	
	
	(7) Se confiscă, de asemenea, bunurile şi banii obţinuţi din exploatarea sau folosirea bunurilor supuse confiscării, precum şi bunurile produse de acestea.


	(6) Se confiscă, de asemenea, bunurile şi banii obţinuţi din exploatarea sau folosirea bunurilor supuse confiscării, precum şi bunurile produse de acestea.
Autor: Comisia juridică.

	

	
	
	(8) Confiscarea nu poate depăşi valoarea bunurilor dobândite în perioada prevăzută la alin.(2), care excedează nivelului veniturilor licite ale persoanei condamnate."


	(7) Confiscarea se aplică asupra bunurilor dobândite în perioada arătată la alin.(1) care depăşesc valoarea veniturilor licite ale persoanei condamnate.”

Autori: deputaţii Daniel Buda şi Gheorghe Gabor. 


	

	9. 
	
	Art. III. - Ori de câte ori prin legi speciale, prin Codul penal sau prin Codul de procedură penală se face trimitere la art.118 din Codul penal, trimiterea se va considera făcută la art. 118 şi art. 1182 şi, ori de câte ori, prin legi speciale, prin Codul penal sau prin Codul de procedură penală se face trimitere la confiscare ca măsură de siguranţă, trimiterea se va considera făcută şi la confiscarea extinsă.


	Nemodificat.
	

	10. 
	
	Art. IV. - Ori de câte ori prin legi speciale, prin Codul penal sau prin Codul de procedură penală se face trimitere la art. 112 din Legea nr.286/2009 privind Codul penal, trimiterea se va considera făcută la art. 112 şi art. 1121 şi, ori de câte ori, prin legi speciale, prin Codul penal sau prin Codul de procedură penală se face trimitere la confiscare ca măsură de siguranţă, trimiterea se va considera făcută şi la confiscarea extinsă.

	Nemodificat.
	

	11. 
	
	Art. V. - Dispoziţiile art. II şi IV intră în vigoare la data intrării în vigoare a Legii nr.286/2009 privind Codul penal.

	.                Nemodificat
	

	12. 
	
	Prezenta lege transpune în legislaţia naţională art.3 din Decizia-cadru 2005/212/JAI din 24 februarie 2005 a Consiliului privind confiscarea produselor, a instrumentelor şi a bunurilor având legătură cu infracţiunea, publicată în Jurnalul Oficial al Uniunii Europene L 68 din 15 martie 2005.

	Nemodificat

